一德路站

一德路站係廣州地鐵嘅車站，2015年1月28號開放，位置喺越秀區一德路同海珠南路交界嘅東北邊地底。

結構

樓層 
呢個站一共有4層樓嘅地下區域，其中地下1樓係站廳，有票務設施同客務中心、保安亭；地下2樓係車站嘅設備；地下3樓係交通嘅轉換廳，最後地下4樓係嘅月台。呢個站同嘅區莊站一樣，都係冇休息室同廁所響度。

打掂

打橫

站廳
一德路站嘅站廳嘅收費區分別喺車站嘅西南邊同東南邊A出入口附近嘅角落頭嗰度。中間俾免費區嘅過街通道隔開咗。而A出入口附近嘅收費區係專門畀傷殘人士出入站嗰陣用，雖然話冇好似機場南站噉整部闊嘅閘機出嚟，但係傷殘人士如估有需要嘅話，可以嗌工作人員攞車飛嚟開免費專用通道入去用。

月台
呢個站有一個島式月台，喺一德路嘅地底。

商舖同自助服務
由於呢個站嘅空間有限，入面乜商舖都冇，但係有一臺羊城通充值機響度。

出入口

呢個站一共有2個出入口，分別係A同B。

頭尾班車信息同配線圖

車站歷史

規劃
喺1997年嘅地鐵路網規劃入面，嗰時嘅7號綫喺一德路同海珠南路交界嗰度出現咗「一德路站」嘅名，而車站嘅位就喺而家呢度以南嘅位。後嚟喺2003年嗰份方案入面，7號綫就變咗而家嘅，不過車站嘅位就變咗，搬咗嚟而家呢度。

施工

準備開始施工嗰陣，有屋釘響度。
喺起緊呢個站嘅站廳嗰陣，話要拆咗一部分一德路同埋海珠南路路口交界東北邊啲屋。但喺2004年底，其中有間屋嘅租客話政府畀出嘅補償係都要大額先至得，重要少啲錢都唔滯，結果一直都未達成共識，搞到工程一拖再拖。而地鐵方面就用暗挖方法搞掂咗呢個站嘅月台層隧道嚟儘量唔影響嘅一期通車。而呢單拗數一直拗咗6年，直到2011年下半年嗰間屋租約到咗期之後，唔單止政府搵咗一早就去咗香港住嘅業主，而且業主話收返產權，重接受埋政府嘅拆遷補償，最後租客喺攞唔到乜錢嘅情況先至搞掂單嘢。

正式施工
喺工期拖咗5年又11個月之後，車站工程正式開工，雖然話佢哋猛咁趕緊工期，不過俾住喺嗰度附近嘅居民成日話影響住嗮佢哋休息，加上工地重俾人整蠱都有，但係都趕唔切喺2013年12月28號正式開通咗首通段嘅。一直到喺2014年9月底先至搞掂嗮呢個站入面，冚唪唥嘅土建工程，轉咗畀機電隊繼續搞。喺2014年12月25號先至搞機電測試，之前網民同媒體話喺2014年底開通嘅一德路站，到咗2015年1月20號都未見到佢開通。而負責人行道工程嘅市政工人話要喺2015年1月26號前搞掂。結果施工工程喺2015年1月25號晚黑先至搞掂，而凈低嘅馬路工程重喺度搞緊施工。而出入口附近嘅道路正式還返畀市民嚟用。

開通
好多街坊等到頸都長埋嘅一德路站喺幾時開通嘅問題，就喺2015年1月28號先至開畀人入去坐車。

出入口
而呢個站嘅出入口問題，喺起緊呢個站嗰陣凈係出現咗A呢個臨時嘅出入口，直到2014年底先至又起咗個永久B出入口。至於點解話出入口要整兩個，係因為中國內地嘅消防安全規定話地鐵站一定要至少2個出入口先至得。而本身A出入口係諗住去一德路同海珠南路交界東南邊嘅山海城嗰度，點知因為話要改好多管道線路先至話起咗喺北邊B出入口冇幾遠嗰度。本嚟話地鐵站重起多個C出入口嘅，但係俾好多喺嗰度冇幾遠嘅商戶話反對喺嗰度起出入口，結果先至冇起到。

2017年4月初，地鐵方又將A出入口西邊嚿用地圍蔽咗搞出入口地下嘅線路遷改同施工工程。

利用狀況
呢個站附近主要都係啲海味嘅批發市場同埋一德路嘅商業旺地，加上佢有好多乾果同海味等雜貨店。所以喺客流方面都幾多吓。喺呢個站開通之前，啲人就唔係揀海珠廣場站就係文化公園站度坐地鐵，或者係去到附近啲巴士站坐巴士都有。喺呢個站開通咗之後，呢個站啲客流就唔使喺海珠廣場站嗰度出站再行過嚟呢度喇，直接轉車一個站就到。

另外，由於呢個站冇幾遠就係遊客成日去嘅石室聖心大教堂。加上附近重有好多大型醫院同中小學響度，所以平時客流都好多吓，尤其喺上落班高峰，呢個站都幾多人吓。喺客流高峰時期，呢個站重搞咗客流措施嚟限制咗啲客流。

接駁交通
日班車：
一德中站：
8、61、4、86、823、82
一德西站：
4、8、61、82、823
一德西總站：
86、134
夜班車：
一德中站：
夜16、夜6、夜33
一德西站：
夜6、夜16、夜33

附近嘅建築同景區

學校
 廣州市真光學校
 廣州市第三中學
 越秀區明德實驗學校

教堂
 石室聖心教堂

酒店
 東亞大酒店

批發市場
 海珠市場
 榮恆國際玩具文具精品市場
 山海城

醫院
 中山大學孫逸仙紀念醫院

旅遊景區
 廣州民間金融街

游水場
 廣州三中游泳館

攷

上一站·下一站 

廣州地鐵車站
越秀區鐵路站